Отчет за дейността на Народно читалище „Минчо Иванов-1912” с.Макариополско за 2020 година

Основната цел на читалището е да задоволява потребностите на населението, свързани с развитието и обогатяването на културния живот,запазване и разпространение на народните обичаи и традиции. В читалището е съсредоточена цялата културна и обществена дейност на населението. Поддържа се общодостъпна библиотека. В читалищните зали се провеждат всички обществени изяви-събрания, срещи, концерти, презентации и др.

Библиотечната дейност е основната дейност на читалището. В библиотеката работят един щатен секретар и 0,5 бр. библиотекар. Разполагаме със 4 компютъра, 1бр. копирна машина по Глобални библиотеки, в услуга на населението, като размножаването на документи е абсолютно безплатно. Книгите в библиотеката са подредени в заемна за възрастни и детски отдел. Библиотечният фонд е нареден систематично-азбучно според библиотечните изисквания. За удобството на учениците е обособена „Библиотека за ученика”. Когато нямаме на хартиен носител, книгата децата я намират в интернет. За възрастните читатели ползваме заемна от РБ „Петър Стъпов” гр.Търговище. Абонамента на пресата през периода е 2 вестника и 1 списание. През годината читателите са 110.Съответно книгите са - 9512, в това число 81 книги спечелени от проекта на МК.

Мероприятията през отчетния период са както следва:

Започваме с народните обичаи от Бабинден с въстановка на празника, Трифон Зарезан - зарязване на лозите и асмите, и дегустацията на вино.

Следва 1 март - където закачихме голямата мартеница на терасата на читалището, за благодат на селото. Празник с децата от ДГ и пенсионерския клуб. Отбелязахме 3 март с поднасяне на цветя. През лятната ваканция при спазване на всички противоепидемични мерки, част от децата идваха да рисуват и четат.

Самодейността към читалището е богата. Фолклорна група, която е вече на 17 год. Поради обстановката прекъснахме репетициите и жените си заучаваха песните вкъщи. Успяхме да се включим в надпяването „Сребърни пафти” в с. Острец. Имаме 2 онлайн участия.

Това е дейността на нашето читалище.Надяваме се занапред да работим пак заедно със Вас, нашите членове и институциите в селото, при възможност за работа предвид обстановката в страната ни.